
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00044/2014-04
20.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је
О Д Л У К У
о акредитацији студијског програма
Утврђује се да ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ са седиштем у ДОБРОПОЉСКА 5, ШАБАЦ, ПИБ: 100125590, Матични број: 07120478,  испуњава прописане стандарде за акредитацију студијског програма  Специјалистичке струковне студије - ОБРАЗОВАЊЕ СТРУКОВНИХ ВАСПИТАЧА-СПЕЦИЈАЛИСТА ЗА МУЗИЧКОСЦЕНСКИ ИЗРАЗ у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е
Високошколскa установа ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ са седиштем у ДОБРОПОЉСКА 5, ШАБАЦ, је дана 13.1.2014. године поднела захтев за акредитацију студијског програма  Специјалистичке струковне студије - ОБРАЗОВАЊЕ СТРУКОВНИХ ВАСПИТАЧА-СПЕЦИЈАЛИСТА ЗА МУЗИЧКОСЦЕНСКИ ИЗРАЗ у оквиру поља друштвено-хуманистичких наука под бројем 612-00-00044/2014-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ и предлог одлуке, достављени су Комисији за акредитацију и проверу квалитета.
Подаци о студијском програму Специјалистички струковни програм Образовање струковних васпитача - специјалиста за музичко-сценски израз; Друштвено-хуманистичко поље, Област педагошких и андрагошких наука.
Назив дипломе и додатак дипломе  Специјалиста струковни васпитач за музичко -сценски израз је у складу са листом звања Националног савета.
Програм је прихваћен од стране Наставно-научног већа ВШУ 12.11. 2013. године.
1. Број наставника на студијском програму према електронском формулару, односно табели 9.1. је  8
 -Број наставника са пуним радним временом = 6
 -Број наставника по уговору = 1 ; са непуним радним временом 1
 -Број сарадника на студијском програму = 6
 -Број сарадника са пуним радним временом = 1
             -Трајање програма 1 година (2 семестра)
 -Број ЕСПБ = 60
 -Број студената који се уписује на студијски програм: 25
 -Укупно часова недељно (према табели 9.1.) коју држе наставници=10
 -Укупно часова наставе недељно коју држе сарадници (према табели 9.4.) = 10
    -Проценат изборности на програму=36,67 %
         -Просечно оптерећење наставника на програму= 2.00/ 5.62 на установи  
            -Просечно оптерећење сарадника на програму= 2.00/ 9.35 на установи
            -Проценат наставе коју држе наставници са пуним радним временом= 81,25 %
- Простор за извођење наставе = 2.200 м2; 2.32 м2 по студенту за извођење наставе по сменама.
- Наведено је 100 основних библиотечких јединица за програм,  од укупно 26912 јединица.
        Сврха програма је да, поред стицања компетенција које студентима омогућавају базичне трогодишње струковне студије, студенти на овом специјалистичком програму буду оспособљени за посебну осетљивост за изражајни и естетски развој детета, осетљивост за дечје развојне и уметничке потребе, индивидуалне склоности, за дечје музичко изражавање и драмско стваралаштво. На овом програму васпитачи треба да продубе знања о основним појмовима музичке уметности, да и даље развијају вештине свирања (наставак вокално-инструменталне наставе са основних студија), да развијају вештине аранжирања, компоновања и дириговања. Упућују се у примену мултимедијалних средстава и могућности коришћења компјутера и интернета у развоју музичког и драмског стваралаштва (или у области музике и сценске уметности); оспособљавају се да прате дечји уметничко-естетски развој, да подстичу децу у креативном изражавању и реализују активности које то омогућавају; стичу способност да развијају дечју музикалност кроз певање, али и дечје могућности  да свој унутрашњи свет и доживљај света изразе на музички начин. 
Kомисија за акредитацију и проверу квалитета, утврдила је да високошколска установа ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ  за студијски програм  Специјалистичке струковне студије - ОБРАЗОВАЊЕ СТРУКОВНИХ ВАСПИТАЧА-СПЕЦИЈАЛИСТА ЗА МУЗИЧКОСЦЕНСКИ ИЗРАЗ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:
- високошколској установи
- архиви КАПК
	ПРЕДСЕДНИК

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И
ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма
ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ са седиштем у ДОБРОПОЉСКА 5, ШАБАЦ, ПИБ: 100125590, Матични број: 07120478, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Специјалистичке струковне студије - ОБРАЗОВАЊЕ СТРУКОВНИХ ВАСПИТАЧА-СПЕЦИЈАЛИСТА ЗА МУЗИЧКОСЦЕНСКИ ИЗРАЗ у оквиру поља друштвено-хуманистичких наука и то за 25 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

